偈頌一一二首  其九八
作者：釋清遠
朝代：宋

paragraphs: 天得一，斗牛女虛危室畢。
地得一，草木山河并土石。
君得一，上下四維無等匹。
萬象森羅影現中，一顆圓明光的歷。
有歡榮，有愁戚。
或冤親，或順逆。
富且貴，貧且乞。
萬樣千般誰運爲，空谷之聲隨應出。
鴛鴦繡了任君看，不露金針太綿密。
褒禪奉勸各回頭，莫待臨行却啾唧。
識取摩訶般若光，萬古悠悠是今日。